Mestská časť Bratislava – Nové Mesto

Materiál na zasadnutie
Miestneho zastupiteľstva
13. 10. 2015

Stanovisko 
k návrhu všeobecne záväzného nariadenia hlavného mesta Slovenskej republiky Bratislavy o dani z nehnuteľností

Predkladateľ :			Materiál obsahuje :	

Mgr. Rudolf Kusý		
1.	Návrh uznesenia	
Starosta

		2.	Dôvodová správa 	
		3.      Príloha	
			
Spracovateľ:		Stanovisko právnej skupiny:	

RNDr. Jana Ondrová		
	
Vedúca fin. a hosp. oddelenia			

			

	
	
	Október  2015

Návrh uznesenia

Miestne zastupiteľstvo

zaujíma  nesúhlasné stanovisko 

k návrhu všeobecne záväzného nariadenia, ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č.12/2014 o dani z nehnuteľnosti

a odporúča:

1.	zvýšiť zľavu pri dani z bytov a dani zo stavieb na bývanie pre osoby staršie ako 70 rokov
2.	prehodnotiť možnosť poskytovania úľavy daňovníkom dane z bytov a dane zo stavieb na bývanie nad 62 rokov
3.	zvážiť úpravu sadzby pri dani z bytov a dani zo stavieb na bývanie paušálne vo výške o 24 centov/m2 ročne a výpadok nahradiť úpravou iných sadzieb
4.	získať viac informácií o počte daňovníkov nad 70 rokov

Dôvodová správa

          Dňa  16. 9. 2015 bola Mestskej časti Bratislava – Nové Mesto  v zmysle ustanovenia § 5 ods. 1 Pravidiel pre prípravu, schvaľovanie a vyhlasovanie všeobecne záväzných nariadení hlavného mesta SR Bratislavy  v znení dodatku č. 1 a 2  doručená žiadosť o zaujatie stanoviska Miestneho zastupiteľstva  k návrhu všeobecne záväzného nariadenia , ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 12/2014 o dane z nehnuteľností s predpokladanou účinnosťou 1. januára 2016.  
         Na rokovanie Miestnej rady dňa  29. 9. 2014 bolo predložené spracované stanovisko, ktoré je priložené ako príloha, avšak poslanci Miestnej rady  sa uzniesli na uznesení zaujať nesúhlasné stanovisko k predloženému návrhu   všeobecne záväzného nariadenia, ktorým sa mení a dopĺňa všeobecne záväzné nariadenie hlavného mesta o dani z nehnuteľností. Zároveň doplnili uznesenie Miestnej rady o odporúčania, ktoré sú zapracované v návrhu uznesenia na rokovanie Miestneho zastupiteľstva.

                                     Stanovisko                                   Príloha

 k návrhu všeobecne záväzného nariadenia, ktorým sa mení a dopĺňa   všeobecne záväzné nariadenie hlavného mesta Slovenskej republiky Bratislavy č. 12/2014 o dani z nehnuteľností  s účinnosťou od 1. januára 2016.

1.	Ako vyplýva z predloženého návrhu, mení sa základ dane z pozemkov pre stavebné pozemky, a to zmenou hodnoty pozemku za 1 m2  z výšky 71,69 € na 140 €.
2.	Menia sa viaceré sadzby dane z nehnuteľností, cca na dvojnásobok, a to pri stavbách na bývanie, na pôdohospodársku produkciu, .... ... ( §5 ods. 1 písm. a), b), ods. 2 písm. a), b), ods. 3 písm. a), b)) 
3.	Mení sa príplatok pri viacpodlažných stavbách za každé ďalšie podlažie okrem prvého nadzemného podlažia pri stavbách uvedených v bode 2 z výšky 0,17 € na 0,33 €. Pri ostatných druhoch viacpodlažných  stavieb sa príplatok za podlažie nemení.
4.	Mení sa ročná sadzba dane z bytov  na dvojnásobok
5.	Zavádza sa vyššia sadzba pre nebytové priestory v bytovom dome slúžiace na podnikanie.
6.	Ruší sa zníženie dane z nehnuteľností za stavebné pozemky pre osoby staršie ako 70 rokov 
7.	Znižuje sa vek na poskytnutie úľavy starších osôb na 62 rokov.

          Úpravy vo všeobecne záväznom nariadení o dani z  nehnuteľností uvedené v stanovisku  pod bodom 1 - 6  zabezpečia zvýšenie celkového príjmu z vyrubenej dane z nehnuteľností oproti roku 2014 o 9 231 tis. €,  z výšky 55 580 tis. € na 64 811 tis. €. 
           Úprava vo všeobecne záväznom nariadení o dani z  nehnuteľností uvedená v stanovisku  pod bodom 7 znamená zníženie vyrubenej dane o cca 2,1 mil. €. 
            Uvedené návrhy teda znamenajú navýšenie príjmu z vyrubenej dane z nehnuteľností vo výške cca 7 mil. €.  To znamená zvýšenie príjmu z dane z nehnuteľností o 12,6 %. 
            Pri prerozdelení  výnosu dane z nehnuteľností v pomere 50 % pre hlavné mesto SR Bratislavu a 50 % pre mestské časti sa zvýši príjem z tejto dane  pre hlavné mesto o cca 3,5 mil. € a pre jednotlivé mestské časti podľa percentuálneho prepočtu, spolu  vo výške 3,5 mil. €. 
             Mestská časť s príjmom z dane z nehnuteľností  v roku 2014 vo výške  3 051 tis. € by mala v roku 2015 v dôsledku zmeny pri zdaňovaní nehnuteľností  vyššie príjmy  z dane z nehnuteľností o cca 360 tis. €.

              Záver:
               Navrhované zmeny síce zaťažia daňovníkov, avšak v únosnej miere. Hlavné mesto SR Bratislava a aj jednotlivé mestské časti  však potrebujú ďalšie zdroje do príjmovej časti rozpočtu, pretože zabezpečiť poskytnutie kvalitných verejných služieb obyvateľom Bratislavy nie je možné pri doterajších zdrojoch jednotlivých rozpočtov. Pribúdajú kompetencie, ktoré musí finančne riešiť samospráva, pribúdajú požiadavky obyvateľov na zvýšenie počtu miest v škôlkach, na sociálne služby a pod. Toto prináša nároky na výdavkovú časť rozpočtov, a teda je nutné hľadať možnosti, ako zvýšiť príjmy do príjmovej časti jednotlivých rozpočtov. Keďže správcom dane z nehnuteľností je hlavné mesto SR Bratislava, pričom príjem z tejto dane sa prerozdeľuje medzi hlavné mesto a jeho mestské časti, je aj v záujme mestských častí  aj prostredníctvom príjmov dane z nehnuteľností posilniť svoje rozpočty s cieľom zabezpečiť bezproblémový chod jednotlivých samospráv.